ગોંડલમાં ઉમરાળા રોડ પર આવેલ મગફળીના ગોડાઉનમાં આગ પ્રકરણમાં સીઆઈડી ક્રાઈમે ગોડાઉન નિયમ મુજબ ન હોવા છતાં ગુજકોટના અધિકારીઓએ ભાડે આપી દીધું હોય શંકાના આધારે ગઈકાલે આકરી પુછપરછ હાથ ધરી હતી. તે દરમિયાન ગોડાઉનમાંથી ઉચ્ચ ગુણવત્તાવાળી મગફળીઓ ચોરાઈ ગઈ હોય મંડળીઓના પ્રમુખની પુછપરછ કરાશે. અગાઉ પકડાયેલા ગોડાઉન માલીક સહિત 6 શખસો હાલ રીમાન્ડ પર હોય પોલીસે અગ્નિકાંડ પ્રકરણમાં વધુ તપાસનો ધમધમાટ શરૂ કર્યો છે. પોલીસ સુત્રોના જણાવ્યા મુજબ ગોંડલમાં રામરાજ્ય ગોડાઉનમાં વેલ્ડીંગ કરતી વેળાએ આગ ભભુકી ઉઠતા ા.28 કરોડની મગફળી ખાક થઈ જતાં રાજ્ય સરકારે ગણતરીની કલાકોમાં કૌભાંડ થયાની શંકાએ સીઆઈડી ક્રાઈમને તપાસ સોંપતા સીઆઈડી ક્રાઈમના વડા દિપાંકર ત્રિવેદીએ બે ડીવાયએસપી સહિતના અધિકારીની ટીમ બનાવી તપાસનો ધમધમાટ શરૂ કર્યો હતો.